kardosdrur/scandi-wiki huggingface dataset:
Haraldsgadekvarteret

Haraldsgadekvarteret er et kvarter omkring Haraldsgade på Ydre Nørrebro i København. Haraldsgadekvarteret afgrænses geografisk af Tagensvej, Jagtvej, Lersø Parkallé og DSB's baneareal. 

Sammen med Mimersgadekvarteret udgør Haraldsgadekvarteret det såkaldte Mytologiske kvarter, der blev opført i perioden 1860-1920. De fleste gader i kvarteret er opkaldt efter helte og sagnkonger fra den nordiske mytologi, eksempelvis Sigurdsgade, Vermundsgade og Ragnhildgade.

Haraldsgadekvarteret har tidligere udgjort et af Københavns første større samlede industriområder. Fabrikken Titan har især haft indflydelse på kvarteret, bl.a. på grund af sin størrelse, der dækkede hele området mellem Titangade, Rådmandsgade, Hermodsgade, Tagensvej og Sigurdsgade.

I dag er kvarteret udover både større erhvervs- og industrigrunde præget af store almene boligbebyggelser, spredt småerhverv, ældre bolig- og industribebyggelse i form af byggeforeningshuse, almindelige femetagers boliger samt en række bygninger tilhørende Professionshøjskolen Metropol. Der er i alt ca. 9.000 indbyggere i kvarteret og ca. 5000 boliger.

I 2006 bevilligede Københavns Kommune og Velfærdsministeriet i alt 54 millioner kroner til et større områdeløft i Haraldsgadekvarteret i perioden 2007 til 2012. Byfornyelsen skal blandt andet forbedre bymiljøet, skabe mere sammenhæng i området, der fremstår meget fragmenteret, forøge antallet af familieboliger, forbedre installationsmangler i mange lejligheder som manglende bad/wc og tiltrække investeringer udefra med de mange små, kreative erhverv som løftestang for området. Endvidere skal områdeløftet reducere de boligsociale problemer og forbedre integrationen af nydanskere .

Fodnoter

Eksterne henvisninger 
 Hjemmesiden for Områdefornyelsen Haraldsgadekvarteret 

Kvarterer i Nørrebro
Rådmandsmarken

Rådmandsmarken er et område på grænsen mellem Nordvestkvarteret og Østerbro i København. Området afgrænses af Tagensvej, Haraldsgade, Vermundsgade og Rådmandsgade, mens Sigurdsgade og Titangade krydser området.

Navnet refererer til, at den daværende landsby på stedet, Serridslev, i 1527 stillede sine jordbesiddelser til rådighed for rådmændene som belønning for deres arbejde på rådhuset.

Området huser i dag bl.a. en del af Professionshøjskolen Metropol - Metropolitan University College, kaldet Campus Rådmandsmarken. Når Københavns Metro udvides med Cityringen, etableres Skjolds Plads Station på hjørnet af Tagensvej og Haraldsgade.

Kilder

Kvarterer i Østerbro
Status quo ante bellum

Begrebet status quo ante bellum kommer fra latin og betyder bogstaveligt talt som tingene var før krigen. Begrebet blev oprindeligt brugt i fredsaftaler for at henvise til tilbagetrækningen af fjendtlige styrker og genopretningen af lederskabet før krigen. Det vil sige, at ingen af siderne fik eller mistede territorier eller økonomiske og politiske rettigheder. Modsætningen er uti possidetis hvor hver side beholder det territorium eller de ejendele de besidder ved slutningen af krigen.

Kilder

Latinske vendinger
Tenkodogo

Tenkodogo er en by i det østlige Burkina Faso, med et befolkningstal (pr. 2006) på cirka 41.000. 

Byer i Burkina Faso
Wiesenttal

Wiesenttal er en købstad (markt) i Landkreis Forchheim i Regierungsbezirk Oberfranken i den tyske delstat Bayern, og ligger i centrum af Fränkische Schweiz.

Muggendorf og Streitberg er de ældste luftkursteder i regionen, og siden 1972 har de sammen med andre landsbyer udgjort den da dannede Markt Wiesenttal.

Geografi 

Wiesenttal ligger i dalen til floden Wiesent. Drypstenshulerne Binghöhle
ligger i kommunen.

Nabokommuner er (med uret fra nord): Aufseß, Waischenfeld, Gößweinstein, Ebermannstadt, Unterleinleiter, Heiligenstadt in Oberfranken

Bydele, landsbyer og bebyggelser 
 Albertshof
 Birkenreuth
 Doos
 Draisendorf
 Engelhardsberg
 Gößmannsberg
 Haag
 Kuchenmühle
 Muggendorf
 Neudorf
 Niederfellendorf
 Oberfellendorf
 Rauhenberg
 Schottersmühle
 Störnhof
 Streitberg
 Trainmeusel
 Voigendorf
 Wartleiten
 Wohlmannsgesees
 Wöhr
 Wüstenstein

Eksterne henvisninger 

 Seværdigheder i Markt Wiesenttal 
 "Druidenhain" ved Wohlmannsgesees 
 Billeder fra Wiesenttal

Fränkische Schweiz
Poul Henningsens Plads

Poul Henningsens Plads er en plads på Østerbro i København, beliggende hvor gaderne Østerbrogade, Jagtvej og Strandboulevarden mødes.

Pladsen blev opkaldt efter arkitekten og kulturpersonligheden Poul Henningsen i 1994.

Da Københavns Metro blev udvidet med Cityringen, var det oprindeligt planlagt at placere en station på pladsen. Som arbejdstitel for stationen valgtes derfor Ved Poul Henningsens Plads. Denne station blev i stedet placeret lidt væk fra Poul Henningsens Plads, på den anden side af Jagtvej, på en unavngiven plads på hjørnet af Tåsingegade og Reersøgade, dog uden at navnet er blevet et andet.

Eksterne henvisninger

Noter 

Torve og pladser i København
Gader på Østerbro
Fada N'gourma

Fada N'gourma er en by i det østlige Burkina Faso, med et befolkningstal (pr. 2007) på cirka 123.000. Byen ligger placeret 219 kilometer øst for hovedstaden Ouagadougou.

Henvisninger 

Byer i Burkina Faso
Hytteost

Hytteost er et surmælksprodukt. Grundlæggende fremstilles hytteost ved, at man opvarmer skummetmælk og en syre tilsættes. Derefter stivner det, og man skal tage "massen" op og opbevare den et tillukket sted. Bagefter tilsættes smagsstoffer, såsom salt og krydderier.

Hytteost var kendt i Centraleuropa i årene inden Amerika blev opdaget. Opskriften har været et slags husråd til, hvad man kunne lave af sur mælk. Amerikanske nybyggere gjorde hytteost til en tradition, og derfor har de ofte fået æren for spisen.

Navnet stammer fra engelsk, hvor det hedder cottage cheese, som direkte oversat netop betyder hytteost. "Hytte" er, fordi osten blev lavet af selv de fattige nybyggere i små hytter.

Hytteost blev kendt i Danmark, fordi man startede produktionen på anmodning fra den amerikanske hær i 1950. Salget til almindelige forbrugere begyndte dog først i 1963.

Se også 

Oste
Malanville

Malanville er en by i det nordlige Benin, beliggende ved Nigerfloden på grænsen til Niger. Byen har et befolkningstal (pr. 2007) på cirka 39.000, og er kendt for grænsehandel og risdyrkning.

Byer i Benin
Kandi

Kandi er en by i det nordlige Benin, der er hovedstad i landets departement Alibori. Byen har et befolkningstal (pr. 2007) på cirka 117.000, og dens primære beskæftigelseskilde er landbrug.

Byer i Benin
Lån & Spar Bank

Lån & Spar Bank A/S er en dansk bank til privatkunder og erhvervskunder. Banken blev grundlagt i 1880 som Laane- og Sparekassen for Embeds- og Bestillingsmænd.

I maj 2009 overtog Lån og Spar Bank A/S kapitalforvaltningsdelen og et mindre ind- og udlånsportefølje fra Gudme Raaschou Bank, der var blevet overtaget af det statslige Finansiel Stabilitet.

Som det oprindelige navn antyder blev banken grundlagt af en kreds af funktionærer, tjenestemænd og akademikere. Mange af bankens kunder er i dag medlem af fagforbund inden for FTF og Akademikerne. Frem til 1990 var banken en sparekasse. Den ændrede navn til Lån & Spar Bank og blev omdannet til et bankaktieselskab. I 1994 blev den optaget på Københavns Fondsbørs, dog kun med 30% af aktierne i omløb.

Lån & Spar Bank har 22 filialer, hvoraf de 13 er placeret i Storkøbenhavn. Banken samarbejder med en lang række faglige organisationer, som kan tilbyde deres medlemmer egen bank med særlige fordele.

Banken ejes primært af faglige organisationer og institutionelle investorer samt en mindre gruppe private investorer. Banken er noteret på NASDAQ.

Samarbejdspartnere 
Lån & Spar Bank har et samarbejde med en lang række organisationer, hvor man som medlem får særlige fordele hos banken (liste pr. juli 2019).

 Ansatte Tandlægers Organisation
 Forbundet Kultur Og Information
 Bupl
 CO10
 Centralforeningen for Stampersonel
 Danmarks Jurist- og Økonomforbund
 Danmarks Lærerforening
 Dansk Jernbaneforbund
 Dansk Journalistforbund
 Dansk Socialrådgiverforening
 Dansk Sygeplejeråd
 Dansk Told & Skatteforbund
 Danske Bioanalytikere
 Danske Skov- & Landskabsingeniører og Have- & Parkingeniør
 Den Danske Dyrlægeforening
 Den danske Landinspektørforening
 Dansk Magisterforening
 Dansk Skuespillerforbund
 FADL
 Farmakonomforeningen
 Flyvebranchens Personale Union
 Forbrugsforeningen
 Forbundet Arkitekter og Designere
 Forbundet Kommunikation og Sprog
 Forsikringsforbundet
 Frie skolers Lærerforening
 Gymnasieskolernes Lærerforening
 HK Post & Kommunikation
 HK Trafik & Jernbane
 Ingeniørforeningen i Danmark
 Jordbrugsakademikerne
 Jordbrugsteknologier i Danmark
 Jordemoderforeningen
 Konstruktørforeningen
 Kost- og Ernæringsforbundet
 Københavns Kommunes Embedsmandsforening
 Københavns Lærerforening
 Lederne Søfart
 Lægeforeningen
 Lærerstuderendes Landskreds
 Maskinmestrenes Forening
 Pharmadanmark
 Politiforbundet
 PROSA
 Præsteforeningen
 Pædagogstuderendes landskreds
 Radiograf Rådet
 Sammenslutningen af funktionærer
 Skolelederforeningen
 Tandlægeforeningen
 Uddannelsesforbundet

Kilder og eksterne henvisninger 
 Lån & Spar Banks hjemmeside

Banker i Danmark
Danske virksomheder etableret i 1880
OMX Copenhagen Small Cap
I Still Know What You Did Last Summer

I Still Know What You Did Last Summer er en amerikansk-mexicansk film fra 1998, og udgør det midterste kapitel i en gyserfilm-trilogi, der starter med I Know What You Did Last Summer (1997) og slutter med I'll Always Know What You Did Last Summer (2006).

Filmen har Jennifer Love Hewitt, Freddie Prinze Jr, Mekhi Phifer og Brandy Norwood hovedrollerne.

Handling 

Filmen handler om Julie som stadig ikke er begyndt at slappe af, efter hvad der skete sidste år, den fjerde juli. Hun bliver tilbudt en ferie til Bahamas af en af sine venner og siger ja. Ben Willis, manden de troede de slap af med, er kommet tilbage for at gøre den ellers så dejlige ferie til et maridt. Hendes venner bliver dræbt en efter en og snart er det hende der står for døren til at blive dræbt. Det viser sig at Ben Willis har en søn og at han er i blandt hendes nærmeste.

Medvirkende 
  Julie James – Jennifer Love Hewitt
  Ray Bronson – Freddie Prinze Jr
  Karla Wilson – Brandy Norwood
  Tyrell – Mekhi Phifer
  Ben Willis – Muse Watson
  Estes – Bill Cobbs
  Will Benson – Matthew Settle

Ekstern henvisninger 
 

Film fra 1998
Gyserfilm fra USA
Gyserfilm fra Mexico
Seriemorderfilm
Fløde

Fløde fremstilles under den første fase af smørfremstillingen af det fedtlag, som samler sig oven på den friske mælk. Den friske fløde kan anvendes i både det salte og det søde køkken. Blandt andet indgår fløde i det danske og i det franske køkken. 

Flødeskum er stift skum pisket af fløde med tilstrækkeligt højt fedtindhold – i Danmark findes piskefløde med en fedtprocent på 38 %.
Efter et par dages forløb bliver fløden ideel til fremstilling af flødeskum, da frisk fløde ikke så nemt kan piskes stift. Flødeskum bruges i madlavningen, til lagkager, frugtsalat og andre desserter også som pynt og i varme drikke både som isolering og smagstilsætning. Ved piskning forøges flødens volumen til omkring det dobbelte.

Forskellige typer fløde i Danmark 
 Piskefløde er den tykke del af fløden med masser af fedtsyrer (35-38 %) og er velegnet til at piske til flødeskum, men også til smør. Piskefløde kan bruges i:
 sovs
 kager
 desserter
 chokolade

 Madlavningsfløde er et flødeprodukt med 8 % eller 18 % fedt, hvor der er tilsat hvedemel. Hvedemelet, gør at fløden på trods af sit lave fedtindhold (i forhold til piskefløde) kan benyttes i madlavning. Den kan dog ikke piskes til flødeskum.

 Kaffefløde er et flødeprodukt med 9 % eller 12-13 % fedt, beregnet til kaffe og te. Kan ikke piskes til flødeskum.
Design against fur

Design against fur (DAF) er en årlig international designkonkurrence, der skal vise modstand mod pels, og som skal få folk til at lade være med at gå med pels.

Arrangørerne mener, at dyrene gøres til ofre på grund af deres pelse, og de ønsker i stedet at dyr skal værdsættes og respekteres.

DAF blev startet i 2003 af den internationale koalition Fur Free Alliance, der består af dyreværnsgrupper fra hele verden. I løbet af de seks år DAF nu har eksisteret, er den blevet en stor international event, med tusinder af deltagere i 2008. Bidragene vurderes af eksperter indenfor design og markedsføring, og der er også mulighed for at de kan bruges i nationale og internationale kampagner mod pels.

De fleste deltagere i DAF er designstuderende, men konkurrencen er også åben for andre studerende. I hver region afholdes der som regel en egen præmieoverrækkelse, hvor de regionale vindere kåres, inden alle bidrag går videre til den internationale konkurrence. 

Præmieoverrækkelserne er store events der kendte kulturpersoner deltager som dommere. For eksempel har Stella McCartney, Mickey Boardman fra Paper Magazine, Milton Glaser og Prinsesse Catherine Aga Khan været involverede.

Ekstern henvisning 
DAFs hjemmeside (engelsk) 
DAFs hjemmeside (dansk) 

Against fur
Linjefag

Linjefag er fag, som elever eller studerende vælger at specialisere sig i under et uddannelses- eller skoleforløb.

Linjefag på læreruddannelsen 
På læreruddannelsen havde man før 1968 ét linjefag, der sigtede mod undervisning i mellem- og realskolen. De efterfølgende 30 år havde man to linjefag, men med mulighed for tre, med henblik på undervisning i overbygningen, dvs. ud over 7. klassetrin. Der var ingen fag i det 7-årige grundforløb i folkeskolen, der forudsatte linjefagsuddannelse. Fra 1998 skulle de lærerstuderende have fire linjefag på seminarierne, men til gengæld havde de ingen grunduddannelsesfag som tidligere, og det blev nu forventet, at man havde linjefag i de fag, man underviste i. Efter kritik af hvor meget de studerende kunne nå at lære i det enkelte linjefag, når de havde fire, blev antallet igen reduceret med den nye lov fra 2007. Nu kan den studerende vælge enten 2 eller 3 fag. Alle studerende skal vælge enten dansk, matematik eller naturfag, samt 1 eller to fag yderligere. Efter 1998 har det status som et bachelor–fag.

Linjefag:  Billedkunst, biologi, dansk, dansk som andetsprog, engelsk, fransk, fysik/kemi, geografi, historie, håndværk og design, idræt, kristendomkundskab/religion, latin, madkundskab, matematik, musik, natur/teknologi, samfundsfag, tysk. 

Skolefag
Seminarier
Fortis

Fortis N.V./S.A. var en belgisk bank-, forsikrings- og investeringsvirksomhed. Beneluxlandene var Fortis' hjemmemarked. Fortis' bankvirksomhed omfattede kundebetjening via et filialnet samt erhvervs- og handelsbankforretninger, mens dens forsikringsaktiviteter omfattede livs-, syge- og ejendomsforsikringer. Produkterne solgtes gennem uafhængige agenter og mæglere, finansielle planlæggere og gennem Fortis' filialer.

Historie

Delvis nationalisering 
Fortis blev delvis nationaliseret den 28. september 2008, da Belgien, Holland og Luxembourg investerende i alt 11,2 mia. € ( ca. 84 mia. d.kr) i banken. Ifølge aftalen, skulle Belgien købe 49 % af Fortis's belgiske bankdivision, og Holland skulle gøre det samme med den hollandske bankdivision. Luxembourg vil yde et lån, som omveksles med en 49 % ejerandel i Fortis' bankdivision i Luxembourg.

Forhandlingerne om overtagelsen blev ført med deltagelse af Den Europæiske Centralbank-chef Jean-Claude Trichet, hvilket understreger alvoren i de bekymringer som råder over integriteten af eurozonens finansielle system. Fortis blev betragtet som for stor, til at den kunne tillades at gå ned. Redningen fra ECB og de tre lande kom efter at der ikke kunne findes nogen seriøse købere til hele Fortis gruppen.

Holland nationaliserer Fortis Holland 100 % 
Hele den forrige overtagelsesplan faldt på gulvet, da Hollands regering den 3. oktober 2008 meddelte, at den til en pris af 16,8 mia. € (ca. 125 mia. d.kr), vil tage fuld kontrol med Fortis' hollandske division og at den herefter også vil tage sig af bankens interesser i ABN Amro.

Den 5. oktober blev det meddelt, at den franske storbank BNP Paribas overtager 75 % af konkurrenten Fortis' afdelinger i Belgien og Luxembourg for 14,5 mia. € (108,2 mia. kr.), og at de 2 landes regeringer som led i handlen overtager en mindre del af BNP Paribas.

Baggrund 
Problemerne for Fortis begyndte i januar 2008, da den meddelte at den stod overfor et 1,5 mia. $ stort tab i den amerikanske subprime- katastrofe.
Frygt for insolvens fik bankens aktier til at falde til deres laveste niveau i 10 år, umiddelbart før handelen kom på plads. Aktierne havde mistet mere end tre fjerdedele af kursværdien i løbet af det sidste år. Fortis benægtede at have solvensproblemer.

Bankens problemer har deres oprindelse i, at den sammen med Storbritanniens Royal Bank of Scotland og Spaniens Santander i 2007 dannede konsortiet RFS Holding B.V., som overtog den hollandske bank ABN AMRO for 70 mia. €. Fortis andel heri var 24 mia. €, som har belastet banken siden.

Før den statslige hjælpeaktion havde Fortis meddelt, at den havde brug for at rejse omkring 5 mia. €, medens den absorberede ABN's hollandske bankforretninger, og at det kunne ske ved at sælge andre aktiver, men den har fundet det svært at finde interesserede købere.
Senere meddelte Fortis, at resultatet i de første seks måneder af 2008 var faldet med 41 % i forhold til samme periode året før, til 1,6 mia. euro.

Se også 
 Dexia, den anden belgiske bank som er delvist nationaliseret

Noter 

Etableret i 1990
Ophørt i 2010
Banker fra Belgien
Banker fra Nederlandene
Forsikringsselskaber
Enheder involveret i den amerikanske hus-boble
Henry Louis Le Châtelier

Henry Louis Le Châtelier (født 8. oktober 1850, død 17. september 1936) var en fransk/italiensk kemiker, som har bidraget afgørende til forståelsen af kemisk ligevægt formuleret som Le Chateliers princip.

Biografi 
Le Châtelier blev født den 8. oktober 1850 ved den fransk-italienske grænse af forældrene Louis Le Châtelier og Louise Durand. Det er en almindelig antagelse at Le Châtelier var fransk pga. det franskklingende navn, men hans mor var italiener. Hans far var en meget indflydelsesrig person i den franske industri. Han spillede en vigtig rolle i tilblivelsen af den franske aluminiumindustri, introduktionen af Siemens' regenerative smelteovn i jern- og metalindustrien, samt væksten i togtransporten. Le Châteliers far havde stor indflydelse på hans karrierevalg.

Le Châtelier havde én søster (Marie) og fire yngre brødre (Louis, Alfred, George og André). Hans mor var meget streng katolik og opdragede sine børn meget regelret og stramt. Henry beskrev med egne ord det sådan "Jeg var tilpasset til en meget streng disciplin. Det var vigtigt at vågne til tiden om morgen, være forberedt på egne opgaver og pligter, spise hvad der var på tallerkenen osv. Hele mit liv har jeg holdt ved denne respekt for lov og orden. Orden er en perfekt realisering af civilisationen" (L. Guillet, REVUE DE METALLURGIE, Numéro Spécial, janvier 1937).

Som barn gik Le Chatelier på Collége Rollin i Paris. I en alder af 19, efter kun et års speciale på ingeniøruddannelsen, fulgte han i sin fars fodspor og tilmeldte sig École polytechnique. I september 1870 blev Le Chatelier udnævnt til løjtnant af polutechnique. Henry Louis Le Chalier færdiguddannet. Le Chatelier bestod med udmærkelse og startede på École des mines in Paris 1871.

Han var gift med Geniévre Nicolas. Hun var en del af familiens vennekreds og søster til en studieven. De fik 7 børn; 4 piger og 3 drenge.

Karriere 

I 1921 blev han udnævnt til æresdoktor på det Den Polytekniske Læreanstalt, det nuværende Danmarks Tekniske Universitet.

Kemikere fra Frankrig
Æresdoktorer ved Danmarks Tekniske Universitet
Franskmænd i 1800-tallet
Franskmænd i 1900-tallet
Personer fra Paris
Medlemmer af Royal Society
Medlemmer af Académie des sciences
Medlemmer af Kungliga Vetenskapsakademien
Storofficerer af Æreslegionen
Sorte kugler

Sorte kugler er en dansk komediefilm af Anders Matthesen. Filmen er blevet til igennem en filmaftale mellem TV 2 og Nimbus Film.
Aftalen mellem TV 2 og Nimbus Film er unik, da den stipulerer, at der skal være mindst to debutanter blandt filmens kreative kræfter. Det har betydet, at filmen har en debuterende instruktør i sædet, idet komikeren Anders Matthesen instruerer den. Filmen havde premiere den 12. juni 2009.

Sangen "Fløjter Rundt" blev indspillet af Østkyst Hustlers og brugt til introen.

Ved Zulu Awards 2010 vandt filmen prisen for Årets Danske Film, mens Matthesen fik prisen for Årets Danske Skuespiller og Iben Dorner vandt prisen for Årets Danske Kvindelige Birolle. Samme år vandt filmen Publikumsprisen ved Robertuddelingen.

Hindi-filmen "" (2022) er en genindspilning af denne film.

Medvirkende 
 Anders Matthesen – Alex Klein
 Iben Dorner – Dorthe Faunsbøll (Alex's kæreste)
 Malou Batz - Celeste Klein Faunsbøll (Alex's datter)
 Søren Rislund – Lurifax
 Jakob Fauerby - Ingolf
 Bengt Burg - Sig selv
 Søren Malling – Læge
 Thomas Hartmann - Marc Jespersen (Alex's chef)
 Linda P - Judith (Alex's søster)
 Kit Eichler - Alex & Judith's mor
   Jack Arnold - Rasmus
 Mathilde Norholt - Nadja
 Elias Ehlers - Parfumeprins
 Audrey Castaneda - Advokat
 Lasse Dam - Politikollega
 Tanne Sommer - Barista
 Julie Lund - Simone
 Thomas Christiansen - Rocker
 Rene Dif - Sig selv
 Morten Roed Frederiksen - John

Soundtrack

Referencer

Eksterne henvisninger 
 

Danske film fra 2009
Komediefilm fra Danmark
Anders Matthesen
Bananrepublik

En bananrepublik (fra engelsk: banana republic) er et slangudtryk for et uland som er økonomisk ustabilt, og som evt. har en høj forekomst af korruption, ofte sammenfaldende med, at landet ledes af militæret. Ordet kendes på dansk siden 1954.

Oprindelse til navnet 
Det er Guatemala, og de omfattende bananplantager, som var ejet af United Fruit Company (i dag Chiquita Brands International), som er ophav til navnet. Landet fik dog først prædikatet efter at have nationaliseret omtalte plantager, og efter at CIA havde igangsat et kup mod den demokratisk valgte præsident Jacobo Arbenz Guzman med det formål at få genoprettet 'normaliteten'. Mere end 90.000 mennesker, overvejende Maya indianere, blev dræbt i den følgende borgerkrig, som først sluttede i 1996. Den amerikanske præsident Clinton kom tæt på at give en undskyldning, da han i marts 1999 sagde, at USA havde "begået en fejl" ved at have støttet regeringsstyrkerne.

Se også 
CIAs kodeord
Den tredje verden
Edward Bernays
Iland
Operation PBSUCCESS
Uland

Noter

Eksterne henvisninger 

 Ordbog over Det danske Sprog; opslag: bananrepublik
 Cabbages and Kings – O. Henry novel which coined the term

Styreformer
Økonomisk udvikling
Den tredje verden
James G. Blaine

James Gillespie Blaine (født 31. januar 1830 i West Brownsville, Pennsylvania, USA, død 27. januar 1893 i Washington, D.C.) var en amerikansk republikansk politiker. Han var talsmand i Repræsentanternes Hus, senator, udenrigsminister og tabende præsidentkandidat i 1884.

Han blev født i en forstad til Pittsburgh i Washington County, Pennsylvania.

Eksterne henvisninger 

Udenrigsministre fra USA
Medlemmer af Repræsentanternes Hus i USA
Medlemmer af Senatet i USA

Amerikanere i 1800-tallet
William M. Evarts

William Maxwell Evarts (født 6. februar 1818 i Boston, Massachusetts, død 28. februar 1901 i New York) var en amerikansk republikansk politiker.

Han var tilhænger af whig-partiet inden han blev republikaner. I 1860 ledede han delegationen fra delstaten New York til republikanernes partimøde.

Han var USA's justitsminister 1868-1869. Som USA's udenrigsminister gjorde han tjeneste i 1877-1881 under præsident Rutherford B. Hayes. Evarts var medlem af USA's senat 1885-1891.

Justitsministre fra USA
Udenrigsministre fra USA
Medlemmer af Senatet i USA
Personer fra Boston
Amerikanere i 1800-tallet
Junta (flertydig)

Junta kan henvise til flere artikler:

 Junta
 Militærjunta
 Junta (spil)